Directorul Romarm, Dan Tache, si seful sucursalei din Brasov a companiei, Aurel Veltan, au fost arestati pentru abuz in serviciu, in legatura cu incheierea ilegala a unor contracte de prestari servicii cu SC Gold Trans Tur SRL.

Tribunalul Brasov a decis, miercuri seara, dupa aproximativ sapte ore de audieri, la propunerea procurorilor anticoruptie, arestarea preventiva pentru 30 de zile a directorului Romarm, Dan Tache, si a sefului sucursalei din Brasov a companiei, Aurel Veltan, acuzati de abuz in serviciu dupa ce ar fi incheiat in mod ilegal contracte de prestari servicii cu SC Gold Trans Tur SRL, care a incasat peste 770.000 de lei fara a executa serviciile prevazute, transmite corespondentul MEDIAFAX.

In acelasi dosar, Tribunalul Brasov a decis arestarea preventiva pentru 30 de zile a lui Daniel Liliac, administratorul SC Gold Trans Tur SRL, acuzat de complicitate la abuz in serviciu, in forma continuata, si complicitate la tentativa la infractiunea de abuz in serviciu.

Cei trei au fost adusi incatusati la Tribunalul Brasov, pentru a fi audiati, miercuri, la ora 13.00, si au parasit sediul instantei in jurul orei 20.00, dupa sapte ore de audieri.

La ora transmiterii acestei stiri, Tache, Veltan si Liliac vor fi dusi in arestul IPJ Brasov.

Potrivit judecatorului Alina Mioc, presedintele Tribunalului Brasov, toti ce trei arestati au contestat deciziile de arestare preventiva in sala de judecata.

Conform unui comunicat de miercuri al DNA, directorul general al Companiei Nationale Romarm SA, Dan Tache, a fost retinut sub acuzatia de abuz in serviciu daca functionarul public a obtinut pentru sine sau pentru altul un folos necuvenit, in forma instigarii, in timp ce Aurel Veltan, director general al SC Carfil SA Brasov, sucursala a Romarm, este acuzat de abuz in serviciu, in forma continuata, si tentativa la infractiunea de abuz in serviciu. De asemenea, Daniel Liliac, administrator la SC Gold Trans Tur SRL Sacueni, a fost retinut pentru complicitate la abuz in serviciu, in forma continuata, si complicitate la tentativa la infractiunea de abuz in serviciu.

Procurorii DNA spun ca, in perioada iulie 2013 - iulie 2014, la initiativa directorului general al Romarm, Dan Tache, si in urma unei intelegeri cu Daniel Liliac, Aurel Veltan, in calitate de director general al SC Carfil SA (filiala a Romarm), a incheiat sase contracte de prestari servicii cu SC Gold Trans Tur SRL, cu incalcarea procedurilor de achizitie publica (lipsa publicitate, lipsa cerere oferta, ofertele avute in vedere depuse toate de Liliac Daniel, lipsa proces-verbal al comisiei de selectie a ofertelor). De asemenea, Veltan ar fi intocmit si alte inscrisuri pentru perfectarea acestor contracte (decizii de comitet director, procese-verbale, referate).

Conform procurorilor anticoruptie, contractele aveau acelasi obiect, respectiv igienizarea/curatarea/ecologizarea unor spatii, hale de productie, din incinta societatii brasovene, contaminate cu substante toxice, metale grele si cianuri rezultate din procesul tehnologic de productie.

Respectivele contracte fie au fost neexecutate, fie executate necorespunzator, prejudiciind societatea Carfil cu suma totala de 770.857,26 lei, care reprezinta, totodata, folos necuvenit pentru societatea comerciala Gold Trans Tur.

Anchetatorii mai spun ca, actionand in acelasi mod si pentru a-l favoriza pe Daniel Liliac, directorul general Aurel Veltan a incheiat un alt contract, avand ca obiect cumpararea a doua mijloace fixe, un strung si o masina de filetat, pentru pretul de total de 48.646 lei, contract perfectat cu incalcarea procedurilor de achizitie publica, stiind ca toate ofertele pentru aceasta achizitie au fost depuse de Daniel Liliac, cel care era adevaratul beneficiar al contractului. Contractul nu a mai fost executat datorita interventiei organelor judiciare, dupa efectuarea perchezitiei la sediul Carfil SA contractul fiind reziliat.